cometadata/datacite-titles-descriptions-related-identifiers huggingface dataset:
DOI: 10.14457/tu.the.2017.600
title: ปัจจัยที่มีผลต่อการผิดนัดชำระหนี้ของสินเชื่อเพื่อที่อยู่อาศัย: กรณีศึกษาธนาคารพาณิชย์แห่งหนึ่ง

description: งานวิจัยนี้มีวัตถุประสงค์เพื่อศึกษาปัจจัยที่มีผลต่อการผิดนัดชำระหนี้ของสินเชื่อเพื่อที่อยู่อาศัย และสร้างแบบจำลองพยากรณ์การผิดนัดชำระหนี้ของสินเชื่อเพื่อที่อยู่อาศัย โดยขอบเขตของการวิจัยและกลุ่มตัวอย่าง คือ บัญชีสินเชื่อเพื่อที่อยู่อาศัยของธนาคารพาณิชย์แห่งหนึ่ง ณ วันที่ 31 มกราคม พ.ศ. 2559 โดยการวิจัยในครั้งนี้ใช้แบบจำลองโลจิสติกเพื่อสร้างแบบจำลองอธิบายสถานะการผิดนัดชำระหนี้ และตรวจสอบแบบจำลองด้วยการพยากรณ์กลุ่มตัวอย่างที่เก็บไว้ทดสอบการศึกษานี้พบว่าตัวแปรที่มีอิทธิพลในการพยากรณ์สถานะการผิดนัดชำระหนี้ คือวงเงินที่ผู้กู้ได้รับอนุมัติ อายุสัญญาคงเหลือ อัตราดอกเบี้ยเงินให้กู้ยืม ภาระหนี้คงเหลือ และหลักทรัพย์ค้ำประกัน โดยที่วงเงินที่ได้รับอนุมัติ อายุสัญญาคงเหลือ และหลักทรัพย์ค้ำประกันที่เพิ่มขึ้นส่งผลให้ความน่าจะเป็นที่จะเกิดการผิดนัดชำระหนี้ลดลง ในขณะที่อัตราดอกเบี้ย และหนี้คงเหลือที่เพิ่มขึ้นส่งผลให้ความน่าจะเป็นที่จะเกิดการผิดนัดชำระหนี้เพิ่มขึ้น
DOI: 10.14457/tu.the.2017.601
title: การประเมินความเป็นไปได้ทางเศรษฐศาสตร์ในการลงทุนระบบกักเก็บพลังงานโดยแบตเตอรี่

description: การค้นคว้าอิสระนี้มีวัตถุประสงค์เพื่อศึกษาการประเมินความเป็นไปได้ทางเศรษฐศาสตร์ในการลงทุนระบบกักเก็บพลังงานโดยแบตเตอรี่ โดยมีกลุ่มตัวอย่างคือ โรงพยาบาลเอกชนจำนวน 3 แห่ง ศึกษามาตรการการส่งเสริมการติดตั้งระบบกักเก็บพลังงานโดยแบตเตอรี่ วิเคราะห์ความอ่อนไหว รวมไปถึงการจำลองสถานการณ์ด้วยเทคนิคมอนติ คาร์โลจากการศึกษาพบว่า ต้นทุนในการลงทุนติดตั้งระบบกักเก็บพลังงานโดยแบตเตอรี่ประกอบด้วยต้นทุนในการลงทุนเริ่มต้นและต้นทุนการดำเนินการตลอดวงจรชีวิตของโครงการ โดยมีสัดส่วนประมาณร้อยละ 50 และ 50 ของต้นทุนวงจรชีวิตของระบบกักเก็บพลังงานโดยแบตเตอรี่ตามลำดับ ในด้านผลประโยชน์ที่โครงการจะได้รับจากการลงทุนติดตั้งระบบกักเก็บพลังงานโดยแบตเตอรี่นั้นจะแบ่งเป็น 2 ส่วน ได้แก่ต้นทุนค่าเสียโอกาสจากการที่การไฟฟ้าไม่สามารถจ่ายไฟฟ้าให้ได้ และ การลดค่าใช้จ่ายค่าไฟฟ้าเดิมลงผลการประเมินความเป็นไปได้ทางเศรษฐศาสตร์ในการลงทุนระบบกักเก็บพลังงานโดยแบตเตอรี่จากดัชนีชี้วัด 4 ค่า ซึ่งได้แก่ มูลค่าปัจจุบันสุทธิ อัตราส่วนผลประโยชน์ต่อต้นทุน อัตราผลตอบแทนภายใน และระยะเวลาคืนทุน พบว่า การลงทุนติดตั้งระบบกักเก็บพลังงานโดยแบตเตอรี่ทั้งสามโรงพยาบาลนั้นไม่มีความคุ้มค่าทางด้านเศรษฐศาสตร์ ซึ่งมีปัจจัยมาจากปริมาณหน่วยไฟฟ้าที่ใช้ในช่วงที่มีความต้องการสูง (Peak) กับ ปริมาณหน่วยไฟฟ้าที่ในช่วงที่มีความต้องการต่ำ (Off peak) มีความแตกต่างกันน้อยสำหรับโรงพยาบาล B และ C และเนื่องจากระดับราคาของระบบกักเก็บพลังงานยังมีราคาที่สูง การวิเคราะห์ความอ่อนไหว มีทั้งสิ้น 5 กรณี ได้แก่ การวิเคราะห์ความอ่อนไหวกรณีที่ราคาของระบบกักเก็บพลังงานลดลง ซึ่งผลจากการวิเคราะห์จะทำให้โครงการมีความคุ้มค่ามากขึ้น การวิเคราะห์ความอ่อนไหวกรณีที่ภาครัฐใช้มาตรการความร่วมมือลดการใช้ไฟฟ้า (Demand Response) แบบ Critical Peak Pricing (CPP) ซึ่งผลจากการวิเคราะห์นั้นจะมีผลทำให้โครงการมีความคุ้มค่ามากขึ้น การวิเคราะห์ความอ่อนไหวกรณีที่ประสิทธิภาพของระบบกักเก็บพลังงานโดยแบตเตอรี่ดีขึ้นร้อยละ 25 นั้นจะส่งผลให้ผลการวิเคราะห์โครงการนั้นมีความคุ้มค่ามากขึ้น การวิเคราะห์ความอ่อนไหวกรณีที่มีการเปลี่ยนแปลงช่วงเวลาที่ใช้ในการคำนวณอัตราค่าไฟฟ้าแบบ Time of Use (TOU) เพื่อให้เกิดความเหมาะสมต่อพฤติกรรมการใช้ไฟฟ้าที่เปลี่ยนแปลงไป และการวิเคราะห์ความอ่อนไหวกรณีสุดท้าย คือ กรณีที่มีการเปลี่ยนแปลงช่วงเวลาของการคำนวณราคาของค่าไฟฟ้า Time of Use (TOU) ร่วมกับการใช้มาตรการความร่วมมือลดการใช้ไฟฟ้า (Demand Response) แบบ Critical Peak Pricing (CPP) โดยการวิเคราะห์ความอ่อนไหวในแต่กรณีจะแบ่งออกเป็น 2 เหตุการณ์ คือ เหตุการณ์หากการไฟฟ้ามีการดับไฟเพื่อทำการบำรุงรักษาระบบไฟฟ้า และ เหตุการณ์หากการไฟฟ้าไม่มีการดับไฟเพื่อทำการบำรุงรักษา พบว่า จะทำให้โครงการมีความคุ้มค่ามากขึ้น ในเหตุการณ์ที่มีการดับไฟฟ้า จะเป็นกรณีที่มีความคุ้มค่ามากที่สุด และสำหรับการจำลองสถานการณ์โดยเทคนิคมอนติ คาร์โลนั้นพบว่าไม่มีสถานการณ์ใดที่มีความเป็นไปได้ที่โครงการจะมีมูลค่าปัจจุบันสุทธิเป็นบวกเท่ากับร้อยละ 100
DOI: 10.14457/tu.the.2017.602
title: สำรวจบทบาทของรัฐในการส่งเสริมการวิจัยและพัฒนา (R&D) และสิทธิประโยชน์ทางภาษีต่อการตัดสินใจลงทุน R&D ของภาคเอกชน

description: การศึกษาในครั้งนี้มีวัตถุประสงค์เพื่อศึกษาผลของสิทธิประโยชน์ทางภาษีที่สำนักงานคณะกรรมการส่งเสริมการลงทุน (BOI) ซึ่งเป็นหน่วยงานภาครัฐที่ทำหน้าที่ให้การส่งเสริมการลงทุนที่มีต่อการตัดสินใจลงทุน R&D ของภาคเอกชน ความเหมาะสมของนโยบายต่อความต้องการของภาคเอกชน และวิธีการปรับปรุงมาตรการส่งเสริมที่สามารถจูงใจให้ภาคเอกชนลงทุน R&D เพิ่มมากขึ้นได้ โดยศึกษาจากการรวมรวมข้อมูลโดยวิธีทบทวนวรรณกรรมบทความทางวิชาการจากฐานข้อมูลที่เกี่ยวข้อง วิเคราะห์ผ่านทฤษฎีทางเศรษฐศาสตร์เกี่ยวกับการพัฒนาขีดความสามารถทางเทคโนโลยีและระบบนวัตกรรม แนวคิดทางเศรษฐศาสตร์เกี่ยวกับบทบาทของรัฐในการส่งเสริมการวิจัยและพัฒนา (R&D) และแนวคิดเกี่ยวกับแรงจูงใจในการลงทุนด้านการวิจัยและพัฒนาของภาคเอกชน ร่วมกับการสัมภาษณ์เชิงลึกตัวแทนจากภาคเอกชนและเจ้าหน้าที่รัฐ ผลการศึกษาพบว่า มาตรการสิทธิประโยชน์ทางภาษีของรัฐมีผลน้อยต่อการตัดสินใจลงทุนทำ R&D ในภาคเอกชน เนื่องจากลักษณะที่แตกต่างกันของธุรกิจทั้งในด้านขนาด และประเภทอุตสาหกรรม จึงต้องการมาตรการสนับสนุนที่แตกต่างกัน ภาครัฐจำเป็นต้องส่งเสริมมาตรการอื่นร่วมด้วย อาทิ สิทธิประโยชน์อื่นที่ไม่ใช่ภาษี เช่น การอนุญาตให้แรงงานทักษะสูงจากต่างชาติให้เข้ามาทำงานในไทยได้ง่ายในอุตสาหกรรมที่อยู่บนพื้นฐานความรู้ เช่น ด้านเทคโนโลยีสารสนเทศ (IT) และบริการสุขภาพ (Healthcare) การดำเนินนโยบายควรเน้นประสานงานร่วมกับหน่วยงานอื่นที่เกี่ยวข้องเพื่อสนับสนุนมาตรการส่งเสริมที่นอกเหนือจากสิทธิประโยชน์ทางภาษีเพื่อจูงใจให้ภาคเอกชนตัดสินใจลงทุนทำ R&D เพิ่มมากขึ้น
DOI: 10.14457/tu.the.2014.218
title: ชีวิตเบื้องหลังของนักบริหารทรัพยากรมนุษย์: การสรรหา การว่าจ้าง และการเลิกจ้าง

description: การวิจัยนี้มีวัตถุประสงค์เพื่อศึกษาวิธีการทำงานของนักบริหารทรัพยากรมนุษย์และเปรียบเทียบวิธีการทำงานของนักบริหารทรัพยากรมนุษย์กับแนวคิดทฤษฎีที่ได้ศึกษา ตลอดจนศึกษาเหตุผลวิธีการทำงานของนักบริหารทรัพยากรมนุษย์และแนวทางการแก้ไขปัญหาในการทำงานของนักบริหารทรัพยากรมนุษย์ ในขอบเขตการทำงานด้านการสรรหา การว่าจ้าง และการเลิกจ้าง โดยมีผู้มีส่วนร่วมในงานวิจัยที่ให้ข้อมูลจำนวน 5 คนและเป็นนักบริหารทรัพยากรมนุษย์ทั้งหมด ใช้วิธีการศึกษาจากเรื่องเล่า และเก็บข้อมูลด้วยวิธีสัมภาษณ์แบบไม่มีโครงสร้างผลการวิจัยพบว่า นักบริหารทรัพยากรมนุษย์ต้องชั่งน้ำหนักระหว่างการทำสิ่งที่ต้องทำกับสิ่งที่อยากจะทำ สิ่งที่เราอยากจะทำคือสิ่งที่เราคิดว่าถูกต้องตามหลักปฏิบัติของการบริหารทรัพยากรมนุษย์และมีความเป็นธรรมต่อทั้งฝ่ายลูกจ้างและนายจ้าง หากสิ่งที่ต้องทำนั้นขัดกับสิ่งที่อยากจะทำ นักบริหารทรัพยากรมนุษย์ต้องกล้าที่จะเสนอแนวทางการปฏิบัติที่ถูกต้องเหมาะสมและเป็นกลางให้แก่ทั้งฝ่ายลูกจ้างและนายจ้าง ดังนั้นนักบริหารทรัพยากรมนุษย์จะต้องมีจุดยืนของตนเองในการที่จะเดินทางสายกลางเป็นที่ปรึกษาที่น่าเชื่อถือให้แก่ทั้งสองฝ่าย
DOI: 10.14457/tu.the.2014.219
title: Fuzzy logic application in pavement maintenance and rehabilitation

description: Highway pavement is the main part of highway assets; therefore it needs to be maintained annually by testing and finding out the minor deteriorations to prolong the life time of construction. After a detailed literature review, it was revealed that there was a significant difference on allocation budget and quality, as well as life time of pavement before and after applying the appropriate kind of treatment. Therefore, this study focuses on applying a technique, namely fuzzy logic, in this area and developing it to conduct highway pavement maintenance by utilizing its ability to get the feasible solutions. The thesis presents the initial step in the chain of determining the optimal treatment in terms of limited budget. Most of this stage is dependent on expert’s opinions under the particular analyzing, then building up a model of fuzzy logic with the popular deteriorated index as inputs, applying the raw data from the Department of Highway (DOH), analyzing the data and getting the output as the appropriate applied treatments. Also, the results of the model have been checked by an experienced expert to verify their practical application. This study helps to widen the research direction of fuzzy logic into pavement maintenance management as well as to estimate its applications.
DOI: 10.14457/tu.the.2014.220
title: Understanding usage behavior of restaurant mobile application users in Bangkok

description: This independent study, “Understanding usage behavior of restaurant mobile applications users in Bangkok”, aims to analyze usage behavior, decision-making factor and demographics of users. The results in finding will be benefit restaurant owner who are interested in listing their name in the restaurant review mobile application to optimized result.The study is developed based on findings from both primary and secondary data in fields of exploratory and descriptive research. The descriptive research methods are in-depth interview and questionnaire. In-depth interview was conducted with the total of 6 respondents in order to obtain insight information to construct questionnaire questions. They were acquired by convenience sampling method. Questionnaire paper was launched by online survey with the total respondents of 182.The results of this study have shown that the usage behavior is different between light users and heavy users, while younger adult age 18-24 years old tend to be the heavy users. Some of the differences are the heavy users are more likely to choose a restaurant based on taste than light users, and heavy users do not search for restuarant infomation as much as light users do. More details of the findings are provided in this study.
DOI: 10.14457/tu.the.2014.221
title: The ambiguity of the term “trade secret” under trade secret B.E.2545

description: When considering the claims for damages from the acquisition of trade secrets by unlawful acts, the data or idea has been classified as a trade secret will be considered first and what the defendant does will be the second. The law provides protection and prohibition on the disclosure of confidential information of the industry. Although the technology (which has been developed), is not patentable, the protection of trade secrets focuses on providing coverage to the owner. The purpose of the protection is to protect those studying the production by personal research or by independent sources rather than taking any trade secrets of others or acquiring by any unlawful acts.The majority of legal opinions consider the intellectual property as one criteria of property. It is the primary basis for determining remedies. For example, to consider a trade secret in the case of employment: the trade secrets of business and information considered the property of the employer, the employee cannot use such in conflict of interest with employers. It is important to protect the trade secret by not disclosing it without consent from its owner. When it comes to the court that whether the non-technical information is concerned as trade secret or not, such issue may cause the problem to the owner of the trade secret because the term trade secret under section 3 of the Trade Secret Act does not state the various kinds of trade secret as those in the US law. This thesis will conduct a comparative study on the definition of the term “trade secret” in order to protect the owner of the trade secret through the documentary research method, using texts and documents as source materials; for example, international and domestic related laws, journals, periodicals, articles, information through the internet and other relevant documents. The obtained information will be applied and analyzed in order to obtain appropriate and practicable solutions to the problem. The United States laws will be analyzed: the Restatement of Torts 1939, the Restatement (third) of Unfair Competition 1995 and the Uniform Trade Secret Act 1985. The thesis is to propose the protection of trade secrets can truly happen in practice and to propose ways to determine the details (including the scope of the law).
DOI: 10.14457/tu.the.2017.603
title: การศึกษาความเป็นไปได้ทางการเงินและเศรษฐศาสตร์สำหรับโครงการผลิตไฟฟ้าจากพลังงานหมุนเวียนในแบบ SPP hybrid firm

description: การศึกษานี้มีวัตถุประสงค์เพื่อศึกษาความเป็นไปได้ของการจัดตั้งโครงการผลิตไฟฟ้าจากพลังงานหมุนเวียนในแบบ SPP Hybrid Firm ในรูปแบบการผสมผสานการผลิตพลังงานไฟฟ้าจากโรงไฟฟ้าชีวมวลและโรงไฟฟ้าพลังแสงอาทิตย์ร่วมกับเทคโนโลยีการกักเก็บพลังงาน ณ อำเภอพุนพิน จังหวัดสุราษฎร์ธานี ขนาด 10.10 เมกะวัตต์ (อายุโครงการ 20 ปี) โดยใช้ชีวมวลในพื้นที่เป็นเชื้อเพลิงเพื่อจำหน่ายไฟฟ้าเข้าสู่ระบบของการไฟฟ้าฝ่ายผลิตแห่งประเทศไทย ในรูปแบบการรับซื้อแบบ Feed-in Tariff ผ่านการวิเคราะห์ตัวชี้วัดทางด้านการเงินและประเมินมูลค่าทางเศรษฐศาสตร์สำหรับผลกระทบภายนอกของโครงการที่เป็นผลประโยชน์ในรูปของรายได้ที่ได้รับจากกิจกรรมการลดปริมาณก๊าซเรือนกระจก รวมทั้งวิเคราะห์ความอ่อนไหวของโครงการเมื่อมีการเปลี่ยนแปลงในต้นทุนของโครงการ ในกรณีที่ราคาของเชื้อเพลิงชีวมวลสูงขึ้นและรายรับที่ลดลงกรณีปรับลดอัตรา FiT คงที่ อีกทั้งมีวิเคราะห์ต้นทุนการผลิตไฟฟ้าต่อหน่วยไฟฟ้าปรับเฉลี่ยการศึกษานี้พบว่า ผลประโยชน์สุทธิทางการเงินประมาณ 518 ล้านบาท อัตราส่วนผลประโยชน์ต่อต้นทุน 1.18 เท่า อัตราผลตอบแทนภายในโครงการเท่ากับร้อยละ 9.11 (ซึ่งสูงกว่าอัตราคิดลดที่แท้จริงร้อยละ 4.115) ระยะเวลาคืนทุน 8 ปี 10 เดือน และหากต้นทุนค่าเชื้อเพลิงมีราคาสูงถึง 1,200 บาทต่อตัน หรือเมื่อรายรับค่าไฟฟ้าปรับลดอัตรา FiT คงที่ลงร้อยละ 50 โครงการนี้จะไม่มีความคุ้มค่าในการลงทุน นอกจากนี้สามารถประเมินมูลค่าทางเศรษฐศาสตร์สำหรับผลประโยชน์ของโครงการที่ได้รับจากกิจกรรมการลดปริมาณการปล่อยก๊าซเรือนกระจก ซึ่งจะสามารถลดปริมาณการปล่อยก๊าซเรือนกระจกได้ จำนวนปีละ 41,574.26 ตันคาร์บอนไดออกไซด์เทียบเท่า (tCO2e) และสามารถนำคาร์บอนเครดิตนี้สร้างรายได้ให้แก่โครงการเป็นจำนวน 312,817.37 บาทต่อปี โดยมีต้นทุนการผลิตไฟฟ้าต่อหน่วยไฟฟ้าปรับเฉลี่ยของพลังงานชีวมวล,พลังงานแสงอาทิตย์ และพลังงานชีวมวลและพลังงานแสงอาทิตย์ร่วมกับเทคโนโลยีกักเก็บพลังงาน เท่ากับ 2.99,3.04 และ 3.14 บาทต่อกิโลวัตต์-ชั่วโมง ซึ่งต่ำกว่ารายรับจากค่าไฟฟ้าต่อหน่วยการผลิตดังนั้นภาครัฐหรือหน่วยงานที่เกี่ยวข้องจึงควรพิจารณาสนับสนุนการลงทุนผลิตไฟฟ้าจากพลังงานหมุนเวียนเพิ่มมากขึ้น
DOI: 10.14457/tu.the.2017.604
title: ปัจจัยที่มีอิทธิพลต่อการตัดสินใจใช้รถไฟฟ้าบีทีเอส

description: การค้นคว้าอิสระนี้มีวัตถุประสงค์เพื่อศึกษาพฤติกรรม และปัจจัยที่มีอิทธิพลต่อการตัดสินใจใช้รถไฟฟ้าบีทีเอส กลุ่มตัวอย่างที่ใช้ในการศึกษาครั้งนี้คือ ผู้ที่ใช้บริการรถไฟฟ้าบีทีเอส จำนวน 400 ตัวอย่าง ในเขตกรุงเทพมหานคร และเขตปริมณฑล โดยใช้แบบสอบถามเป็นเครื่องมือในการเก็บรวบรวมข้อมูล นำมาวิเคราะห์หาค่าร้อยละ การแจกแจงความถี่ และใช้ในการวิเคราะห์แบบจำลองโลจิต (Logit Model)ผลการศึกษาพบว่า ปัจจัยที่มีอิทธิพลต่อการตัดสินใจใช้รถไฟฟ้าบีทีเอสคือ ปัจจัยด้านผลิตภัณฑ์ในเรื่องของระบบรถไฟฟ้ามีความปลอดภัย ซึ่งผู้โดยสารได้คำนึงถึงความปลอดภัยในการใช้บริการ ปัจจัยด้านราคาในเรื่องของราคาเหมาะสมกับระยะทาง ราคาเหมาะสมกับความสะดวกสบายในการเดินทาง ปัจจัยด้านส่งเสริมการตลาด ผู้ใช้บริการให้ความสนใจในเรื่องของสิทธิประโยชน์ที่ได้รับจากบัตรแรบบิทว่ามีความเหมาะสมหรือไม่ รวมถึงร้านค้าที่ร่วมโปรโมชั่นมีความเหมาะสม หลากหลายน่าสนใจหรือไม่ ส่วนปัจจัยด้านบุคคล ผู้ใช้บริการให้ความสนใจในเรื่องของเจ้าหน้าที่ดูแลความปลอดภัยสามารถบริการได้ดี เหมาะสมและปฏิบัติตามกฎระเบียบได้อย่างครบถ้วน และปัจจัยด้านลักษณะทางกายภาพนั้น ผู้ใช้บริการให้ความสนใจในเรื่องของเครื่องทำความเย็นภายในตัวรถมีอุณหภูมิที่เหมาะสม
DOI: 10.14457/tu.the.2017.605
title: การศึกษาพฤติกรรมการเล่นพนัน: กรณีสลากกินแบ่งรัฐบาลและสลากล็อตโต้ของประชาชนในเขตกรุงเทพมหานคร

description: งานวิจัยชิ้นนี้มีวัตถุประสงค์ เพื่อศึกษาถึงพฤติกรรมการเล่นพนัน กรณีสลากกินแบ่งรัฐบาลและสลาก ล็อตโต้ ของประชาชนในเขตกรุงเทพมหานคร รวมทั้งศึกษาถึงปัจจัยส่วนบุคคลที่มีผลต่อความต้องการสลากล็อตโต้ โดยมีกลุ่มตัวอย่างคือ ประชาชนในเขตกรุงเทพมหานครจำนวน 400 ตัวอย่าง และใช้แบบสอบถามเป็นเครื่องมือในการเก็บข้อมูล ในกรณีสลากกินแบ่งรัฐบาล พบว่า กลุ่มตัวอย่างส่วนใหญ่เป็นผู้ซื้อสลากกินแบ่งรัฐบาล ซึ่งทำการตัดสินใจซื้อเพราะต้องการเงินรางวัลและมีความเชื่อว่าจะถูกรางวัล ส่วนกลุ่มที่เหลือซึ่งเป็นผู้ไม่ซื้อสลากกินแบ่งรัฐบาล ทำการตัดสินใจไม่ซื้อเพราะไม่มีความชอบในเรื่องการเสี่ยงโชคและมองว่าเป็นการลงทุนที่ไม่คุ้มค่า อย่างไรก็ตาม สำหรับกรณีสลากล็อตโต้ กลุ่มตัวอย่างส่วนใหญ่ผู้มีความต้องการซื้อสลากล็อตโต้นั้น เดิมทีเป็นกลุ่มผู้ที่ซื้อสลากกินแบ่งรัฐบาล โดยให้เหตุผลในตัดสินใจซื้อสลากล็อตโต้เพราะต้องการเงินรางวัล และจะทำการตัดสินใจซื้อสลากล็อตโต้ทันทีหากเงินรางวัลมีมูลค่า 6 ล้านบาท ส่วนกลุ่มที่เหลือซึ่งเป็นผู้ไม่ต้องการสลากล็อตโต้นั้น ส่วนใหญ่เดิมเป็นกลุ่มผู้ไม่ซื้อสลากกินแบ่งรัฐบาลและมีเหตุผลในตัดสินใจไม่ซื้อเพราะมีโอกาสที่จะถูกรางวัลย่อยมีน้อยและเงินรางวัลย่อยถูกหารเฉลี่ยกับผู้ถูกรางวัลท่านอื่น และยังไม่ทำการตัดสินใจซื้อสลากล็อตโต้ทันทีหากเงินรางวัลมีมูลค่า 6 ล้านบาท โดยต้องการให้มีการสมทบเงินรางวัลแจ็กพอตมาแล้วอย่างน้อย 2-3 ครั้ง แต่เงินรางวัลแจ็กพอตควรมีมูลค่า 6 ล้านบาทในด้านปัจจัยบุคคลมีผลต่อความต้องการสลากล็อตโต้นั้น ผู้วิจัยสร้างแบบจำลองโดยใช้การวิเคราะห์การถดถอยโลจิสติก (Logistic Regression) เพื่อพยากรณ์ปัจจัยส่วนบุคคลที่มีผลต่อการตัดสินในซื้อ/ไม่ซื้อสลากล็อตโต้ของกลุ่มตัวอย่าง พบว่า มีเพียงข้อมูลด้านการซื้อสลากกินแบ่งรัฐบาลเท่านั้น โดยกลุ่มตัวอย่างผู้ซื้อสลากกินแบ่งรัฐบาลมีโอกาสจะเป็นผู้ซื้อสลากล็อตโต้มากกว่ากลุ่มผู้ไม่ซื้อสลากกินแบ่งรัฐบาล อย่างมีนัยสำคัญทางสถิติ
DOI: 10.14457/tu.the.2017.607
title: การศึกษาการยอมรับของผู้บริโภคในการใช้บริการ QR code เพื่อชำระค่าสินค้าและบริการ

description: การศึกษาการยอมรับของผู้บริโภคในการใช้บริการ QR Code เพื่อชำระค่าสินค้าและบริการ มีวัตถุประสงค์เพื่อศึกษาปัจจัยที่มีผลต่อการยอมรับของผู้บริโภคในการใช้บริการ QR Code เพื่อชำระค่าสินค้าและบริการ โดยมีกรอบแนวคิดในการศึกษา คือ การประยุกต์ใช้ทฤษฎีพฤติกรรมตามแผน แนวคิดเกี่ยวกับประชากรศาสตร์ แนวคิดพฤติกรรมผู้บริโภค โดยมีการพัฒนาแบบจำลองดังกล่าวเพื่อให้สอดคล้องกับปัจจุบันมากขึ้น ด้วยการเพิ่มตัวแปรในเรื่องพฤติกรรมทางการเงิน เข้าไปในแบบจำลอง และนำมาประมาณค่าโดยใช้แบบจำลองโลจิตการศึกษาครั้งนี้ได้ใช้แบบสอบถามเป็นเครื่องมือในการเก็บรวบรวมข้อมูลจากกลุ่มตัวอย่างคือกลุ่มผู้บริโภคที่ใช้บริการทางการเงินผ่าน Mobile Banking Application ของธนาคารพาณิชย์ และ/หรือผู้ให้บริการในประเทศไทย ที่อาศัยอยู่ในเขตกรุงเทพมหานคร โดยแบ่งเป็นการแจกแบบสอบถามให้กับกลุ่มตัวอย่างที่บริเวณแหล่งช๊อปปิ้งขนาดใหญ่ในกรุงเทพฯ จำนวน 200 ชุด และแจกแบบสอบถามทางอินเตอร์เน็ต ผ่านทางเว็บไซต์เครือข่ายสังคมออนไลน์ และเว็บไซต์ที่เกี่ยวข้องกับการเงินการธนาคาร จำนวน 200 ชุด ผลการศึกษาจากแบบจำลองโลจิต พบว่าปัจจัยที่มีอิทธิพลต่อการยอมรับของผู้บริโภคในการใช้บริการ QR Code เพื่อชำระค่าสินค้าและบริการ ในทางบวก ได้แก่ การให้ความสำคัญในการพิจารณาด้านการคล้อยตามกลุ่มอ้างอิง การมีทัศคติที่ดีในการใช้งาน การรับรู้ความเข้ากันได้ถึงความสอดคล้องกับรูปแบบการดำเนินชีวิต การได้รับความสะดวกจากการใช้งาน การที่ได้รับข้อมูลการบอกเล่าประสบการณ์จากเพื่อน ญาติ และคนรู้จัก รวมไปถึงความต้องการชำระเงินด้วย QR Code ที่ห้างสรรพสินค้า ซุปเปอร์มาร์เก็ต โดยมีปัจัยกระตุ้นด้านโปรโมชั่นในรูปแบบใช้จ่ายครบตามที่กำหนด ได้ส่วนลดเป็นเปอร์เซ็น จะยิ่งมีโอกาสที่จะส่งผลให้เกิดการยอมรับ และมีความตั้งใจใช้การชำระเงินด้วย QR Code มากขึ้น โดยที่ปัจจัยต่างๆ มีทิศทางความสัมพันธ์สอดคล้องกับสมมติฐานที่ตั้งไว้
DOI: 10.14457/tu.the.2014.223
title: การศึกษาความพึงพอใจของผู้ใช้บริการศูนย์บริการซ่อมบำรุงรถยนต์ในเขตอำเภอเมือง จังหวัดชลบุรี

description: การวิจัยครั้งนี้มีวัตถุประสงค์เพื่อศึกษาพฤติกรรมในการเลือกใช้ศูนย์บริการซ่อมบำรุงรถยนต์ของผู้บริโภคในเขตจังหวัดชลบุรี เพื่อศึกษาว่าในปัจจุบันศูนย์บริการซ่อมบำรุงรถยนต์มีผลต่อความพึงพอใจของผู้ใช้บริการมากเพียงใด โดยในการศึกษาได้ใช้แบบจำลอง ACSI (AmericanCustomer Satisfaction Index) และ แบบจำลอง Thailand Customer Satisfaction Index (TCSI) มาใช้ในการทดสอบสมมติฐานโดยใช้กลุ่มตัวอย่างทั้งหมด 188 ตัวอย่างและใช้การวิเคราะห์ทางสถิติโดยAMOS Analysis และ Path Analysis เพื่อหาความสัมพันธ์ของตัวแปรที่มีอิทธิพลต่อความพึงพอใจซึ่ง ได้แก่ ความคาดหวัง คุณภาพของการบริการ คุณค่าของการบริการ และความจงรักภักดีพบว่า1. ด้านความคาดหวัง ในด้านความคาดหวังถึงแม้ว่าจะไม่อิทธิพลที่ส่งผลต่อความพึงพอใจโดยตรงแต่ก็เป็นปัจจัยหนึ่งที่ส่งผลต่อคุณภาพการบริการและส่งผ่านไปยังความพึงพอใจ ดังนั้น เมื่อมีการโฆษณา หรือการสื่อสารไปยังผู้ใช้บริการเพื่อเป็นการสร้างความคาดหวังสิ่งที่ต้องคำนึงถึงคือคุณภาพของการบริการควรที่จะเป็นไปตามที่ได้สื่อสารให้ผู้ใช้บริการเช่นเดียวกันเช่น การสื่อสารเพื่อสร้างความคาดหวังเรื่อง การตรวจสอบที่แม่นยำและได้มาตรฐาน การชี้แจงหรือรายงานผลการซ่อมที่ถูกต้องและแม่นยำโดยช่างผู้ชำนาญ ซึ่งทั้งหมดนี้ก็ไม่ควรสื่อสารเกินความเป็นจริงหรือหากสื่อสารออกไปแล้วก็ควรที่จะปฏิบัติได้จริงเพื่อรองรับความคาดหวังของผู้ใช้บริการเพราะหากผู้ใช้บริการมีความคาดหวังที่สูงมากก็อาจส่งผลไม่ดีต่อคุณภาพการบริการเช่นเดียวกัน2. ด้านคุณภาพการบริการ คุณภาพการบริการเป็นปัจจัยที่ไม่ได้ส่งผลต่อความพึงพอใจโดยตรงแต่ส่งผ่านมายังคุณค่าของการบริการซึ่งส่งผลโดยตรงต่อความพึงพอใจ ในแง่ของคุณภาพการบริการหากผู้ประกอบการหรือศูนย์บริการซ่อมบำรุงรถยนต์มีคุณภาพด้านการบริการสูงหรือดีมากๆจะส่งผลให้ผู้ใช้บริการเปรียบเทียบคุณค่าของการบริการที่ตนจะได้รับน้อยลงนั่นหมายความว่าการตัดสินใจที่จะใช้บริการกับศูนย์บริการซ่อมบำรุงรถยนต์นั้นก็จะง่ายขึ้น ดังนั้น ทางศูนย์บริการจึงควรมุ่งเน้นที่จะพัฒนาด้านคุณภาพในการบริการให้มากขึ้นเช่น การรักษาคุณภาพหรือมาตรฐานในการซ่อมบำรุง การให้บริการหลังการซ่อมบำรุง รวมไปถึงการรับผิดชอบการบริการภายหลังการซ่อมบำรุง เป็นต้น ซึ่งจะทำให้ผู้รับบริการคิดว่าตนคุ้มค่าที่จะเสียค่าใช้จ่ายเพื่อแลกกับคุณภาพการบริการที่ดี3. ด้านคุณค่าของการบริการ ปัจจัยด้านคุณค่าของการบริการส่งผลต่อความพึงพอใจโดยตรงนั่นคือ หากผู้ใช้บริการต้องมีการคิดและเปรียบเทียบคุณค่าของการบริการว่ามีความเหมาะสมมากน้อยเพียงใดรวมไปถึงการเปรียบเทียบคุณค่าในการบริการกับศูนย์บริการซ่อมบำรุงรถยนต์รายอื่นแสดงให้เห็นว่าความพึงพอใจของลูกค้าที่มีต่อศูนย์บริการซ่อมบำรุงรถยนต์แห่งนั้นลดลงอย่างเห็นได้ชัด ดังนั้น ผู้ประกอบการหรือศูนย์บริการซ่อมบำรุงรถยนต์จึงควรที่จะตระหนักในด้านคุณค่าของการบริการให้มากและนั่นจะส่งผลดีต่อคุณภาพการบริการและนำมาซึ่งความพึงพอใจของผู้ใช้บริการในที่สุด4. ด้านความจงรักภักดี ปัจจัยด้านความจงรักภักดีพบว่า มีผลโดยตรงกับความพึงพอใจเนื่องจากหากผู้ใช้บริการมีความพึงพอใจแล้วนั้นก็จะเกิดความเชื่อมั่นและความจงรักภักดีต่อการให้บริการและนำมาซึ่งการใช้บริการซ้ำสำหรับศูนย์บริการซ่อมบำรุงรถยนต์ที่ผู้ใช้บริการใช้อยู่เป็นประจำ
DOI: 10.14457/tu.the.2014.224
title: การครอบงำกิจการ: กรณีศึกษา บริษัท อี ฟอร์ แอล เอม จำกัด (มหาชน) ซื้อ บริษัท วุฒิศักดิ์ คลินิก อินเตอร์กรุ๊ป จำกัด

description: การควบรวมและการครอบงำกิจการ (Mergers and Acquisitions: M&A) เป็นหนึ่งในกลยุทธ์สำคัญในการสร้างความได้เปรียบเชิงการแข่งขันเพื่อความอยู่รอดและการเติบโตทางธุรกิจ เนื่องจากการรวมตัวกันจะสามารถสร้างมูลค่าเพิ่มและพัฒนาคุณภาพของกิจการให้ดีขึ้น โดยการควบรวมและการครอบงำกิจการควรส่งผลดีต่อการดำเนินงานของบริษัทผู้ซื้อที่เห็นประโยชน์จากกิจการนั้นๆ นอกจากนี้แหล่งเงินทุนที่ใช้ก็เป็นอีกหนึ่งปัจจัยสำคัญในการเข้าซื้อกิจการ ไม่ว่าจะเป็นแหล่งเงินทุนจากภายในบริษัท หรือแหล่งเงินทุนจากภายนอกบริษัทในปีพ.ศ. 2557 บริษัท อี ฟอร์ แอล เอม จำกัด (มหาชน) (“EFORL”) ได้ทำการเข้าซื้อบริษัท วุฒิศักดิ์ คลินิก อินเตอร์กรุ๊ป จำกัด (“WCIG”) ในราคา 3,500 ล้านบาท ซึ่งจากการประเมินมูลค่ากิจการด้วยวิธีคิดลดกระแสเงินสดพบว่า มูลค่าที่ควรจ่ายชำระเท่ากับ 3,841.33 ล้านบาท ซึ่งการจ่ายซื้อในครั้งนี้เป็นการได้มาซึ่งสินทรัพย์ที่ต่ำกว่ามูลค่า โดยบริษัท EFORL เลือกใช้แหล่งเงินทุนจากหนี้เกือบทั้งจำนวน ทำให้บริษัทมีอัตราส่วนหนี้สินต่อส่วนของเจ้าของในปีพ.ศ. 2557 สูงถึง 5.77 เท่า อย่างไรก็ตามจากการพิจารณาอัตราส่วนความสามารถในการจ่ายดอกเบี้ยของบริษัท EFORL ภายหลังการกู้ยืมพบว่า บริษัท EFORL มีความสามารถในการชำระดอกเบี้ย นอกจากนี้เมื่อได้ทำการประเมินความเสี่ยงที่จะล้มละลายของบริษัทด้วยแบบจำลองทดสอบคะแนนของบริษัทในตลาดหลักทรัพย์เกิดใหม่ (Emerging Market Score Model: EM-Score Model) พบว่าทั้งก่อนและหลังการเข้าซื้อบริษัท WCIG บริษัท EFORL ไม่มีแนวโน้มที่จะล้มละลายใน 1 - 2 ปี ข้างหน้า และสามารถชำระหนี้คืนได้ค่อนข้างแน่ ดังนั้นบริษัทจึงเลือกใช้แหล่งเงินทุนจากหนี้จึงมีความเหมาะสมแล้ว
DOI: 10.14457/tu.the.2014.225
title: การศึกษาศักยภาพในการรองรับการขยายตัวทางประชากรเพื่อการพัฒนาพื้นที่ตามแนวทาง TOD: กรณีศึกษา: สถานีรถไฟฟ้าอ่อนนุชและสถานีรถไฟฟ้าสมุทรปราการ

description: การศึกษานี้มีวัตถุประสงค์เพื่อศึกษาศักยภาพในการรองรับการขยายตัวประชากรเพื่อการพัฒนาพื้นที่ตามแนวทางการพัฒนาพื้นที่รอบสถานีขนส่งมวลชน (Transit-Oriented Development : TOD) ของสถานีรถไฟฟ้าสมุทรปราการ โดยกำหนดพื้นที่ศึกษาระยะทางประมาณ 500 เมตร จากสถานีรถไฟฟ้า วิธีการศึกษาได้แบ่งเป็น 2 ขั้นตอน ขั้นตอนแรกได้คัดเลือกสถานีรถไฟฟ้าอ่อนนุชเป็นพื้นที่กรณีศึกษาผลกระทบของสถานีรถไฟฟ้าต่อการเปลี่ยนแปลงทางประชากรและการใช้ประโยชน์ที่ดิน ขั้นที่สองเป็นการศึกษาศักยภาพการพัฒนาพื้นที่โดยรอบสถานีรถไฟฟ้าสมุทรปราการ และคาดประมาณความต้องการที่อยู่อาศัย ผลการศึกษาพบว่าการเปลี่ยนแปลงการใช้ประโยชน์ที่ดินและประชากรโดยรอบสถานีรถไฟฟ้าอ่อนนุช มีแนวโน้มของผลกระทบจากการก่อตั้งสถานีรถไฟฟ้า โดยอัตราการเปลี่ยนแปลงประชากรบริเวณโดยรอบสถานีรถไฟฟ้าอ่อนนุชคิดเป็นร้อยละ 4.71 ต่อปี การคาดประมาณจำนวนประชากรในพื้นที่โดยรอบสถานีรถไฟฟ้าสมุทรปราการและความต้องการที่อยู่อาศัย ในช่วง 10 ปี, 20 ปี และ 50 ปีในอนาคต พบว่ามีจำนวนประชากร 7,889 คน 11,383 คน และ 34,194 คน ตามลำดับ โดยในระยะ 50 ปี มีความความต้องการที่อยู่อาศัยมีจำนวน 22,645 หน่วย แนวทางในการพัฒนาพื้นที่โดยรอบสถานีรถไฟฟ้าสมุทรปราการที่เหมาะสมควรมีเป้าหมายให้เป็น “ที่อยู่อาศัยหนาแน่น ศูนย์กลางพาณิชยกรรม และการท่องเที่ยว”